text: সাথম্বা রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী পঞ্চম শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাট রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো সাথম্বা শহরে, যা বর্তমানে গুজরাট রাজ্যের আরাবল্লী জেলায় অবস্থিত৷
  
  ইতিহাস 
  রাজ্যটি ৪৭ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৯২২ খ্রিস্টাব্দের জনগণনা অনুসারে এর জনসংখ্যা ছিলো ৩৫৪৯ জন৷ রাজ্যটির রাজভাতার পরিমান ছিলো ১৮,৮০০ ভারতীয় মুদ্রা ১৯৪৭ খ্রিস্টাব্দে ভারতের স্বাধীনতা লাভের পর সাথম্বা রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাট প্রদেশ গঠন করলে পূর্বতন এই দেশীয় রাজ্যটি গুজরাট প্রদেশের অংশীভূত হয়।
  
  শাসকবর্গ
  সাথম্বা দেশীয় রাজ্যের শাসকগণ শোলাঙ্কি রাজবংশীয় এবং তারা ঠাকুর সাহেব উপাধিতে ভূষিত হতেন৷
   ১৮৪০ - ১৮৬৭ : সর্দারসিংজী
   ১৮৬৭ - ১৮৯৫ : আজবসিংজী
   ১৮৯৫ - ১৯১৮ : বিজয়সিংজী
   ১৯১৮ - ১৯৪১ : রতনসিংজী
  ১৯৪১ – ১৯৪৭  : সুরসিংজী রতনসিংজী
  
  তথ্যসূত্র
  
  বিষয়শ্রেণী:গুজরাতের ইতিহাস
  বিষয়শ্রেণী:গুজরাটের দেশীয় রাজ্য
title: সাথম্বা রাজ্য